Wikipedia @ 20
Wikipedia @ 20 littafi ne na kasidu game da Wikipedia wanda kamfanin MIT Press ya buga a ƙarshen shekarar 2020, wanda ke nuna cikar shekaru 20 da ƙirƙirar Wikipedia. Malami kuma marubuci Joseph M. Reagle Jr. da mai binciken zamantakewa Jackie Koerner ne sukayi aikin gyara shi-(editing). Littafin ya samu gudunmawa ne daga wasu editocin Wikipedia 34, Wikimedians, masana ilimi, masu bincike, ƴan jarida, ma'aikatan ɗakin karatu, masu fasaha da sauransu, suna yin tunani akan takamaiman tarihi da jigogi na gaba a cikin tattaunawar Wikipedia.

Bayan fage 
Taken " Wikipedia @ 20 " yana da wani salo na musamman da aka yi amfani da shi a cikin shekara ta 2021 wajen bikin murnar zagayowar ranar haihuwar Wikipedia, kuma taken yana fayyace bayanan rufe muqaddimar:

Littafin ya ƙunshi gabatarwar da masu gyara da kuma ƙasidu 21 da suka rabu zuwa babi uku: Hindsight, Connection, and Vision. An zaɓi ƙasidun ta hanyar ƙaddamarwa a ga Wikipedia kuma an buga/wallafawa ta amfani da dandalin buga litattafai PubPub.  

Aikin ya sami tallafin kuɗi daga Knowledge Unlatched, Sashen Nazarin Sadarwa na Jami'ar Northeastern University, da kuma gidauniyar Wikimedia Foundation don a iya fitar da littafin a cikin nau'ikan bugu na littafi da na dijital-(a yanar gizo).

Takaitaccen bayani 
Littafin ya ƙunshi kasidu kamar haka:

Katherine Maher itama ta bayar da gudummawa ga littafin.

Ƙaddamarwa 
An kaddamar da littafin ne a yayin wani shiri na kai tsaye da ake haskawa-(live stream) tare da marubucin da ya rubuta; hanyar sadarwa ta mako-mako ta Wikipedia a bikin cika shekaru 20 na Wikipedia, kuma an yi nuni da shi a cikin labaran duniya na bikin cika shekaru 20. Wanda ya kafa Wikipedia Jimmy Wales ya amince da littafin saboda "hikimar waɗanda su ka ba da gudummawarga littafin, sabbin tunani na masana, da tsokaci ga waɗanda suka tsara wani shirin zuwa wasu shekaru ashirin masu zuwa."  Har ila , Andrew Robinson na mujallar Science ya yi nazari sosai kuma a cikin mujallar Bookforum ta Rebecca Panovka wadda ta yi tunani a kan wasu rashin daidaito, alaƙa da "'yancin kai na zamanin wayewa," da kuma rashin muryoyin ƙarancin zargi na waje.

Sauran kafofin watsa labarai na yau da kullun waɗanda suka yi nuni da littafin sun haɗa da The New Yorker, The New Republic, ABC Radio National, da kuma gidajen yanar gizon da aka mayar da hankali kan fasaha. An nuna littafin a cikin IEEE Xplore, kuma an daidaita wasu abubuwan da ke cikin littafin don taƙaitaccen bugu, kamar labarin Slate kan yadda harin Satumba 11 ya tsara Wikipedia.

Manazarta

Hanyoyin haɗi na waje 

 Wikipedia@20 akan Meta-Wiki
 Wikipedia @ 20 akan PubPub
 Wikipedia @ 20 akan MIT Press
 Taswirar marubuci a kan hanyar sadarwa ta mako-mako ta Wikipedia akan YouTube